Fopnuus is 'n vorm van pruljoernalistiek of propaganda wat uit doelgerigde disinformasie of blufstories bestaan wat via die tradisionele pers, uitsaai-nuusmedia of aanlyn-sosiale media gepropageer word. Fopnuus word geskryf en gepubliseer met die oogmerk om te mislei ten einde 'n agent, entiteit of persoon skade te berokken en/of finansieel of polities uit gevolglike wanpersepsies munt te slaan. Dikwels word sensasionele, oordrewe, of blatant valse opskrifte gebruik om aandag te trek. Doelbewus misleidende of bedrieglike fopnuus verskil van ooglopende satire of parodie wat op humor ingestel is, aangesien eersgenoemde die gehoor wil inloop of manipuleer. Fopnuus wend frappante opskrifte aan, of volkome gefabriseerde nuusstories om lesergetalle, aanlynmededelings en internet-bladtrekinkomstes 'n hupstoot te gee. In die laaste geval is dit vergelykbaar met sensasionele aanlyn-"clickbait"-opskrifte en maak staat op die advertensieinkomste wat deur hierdie aktiwiteit gegenereer word, ongeag die juistheid van die gepubliseerde storie. Fopnuus ondermyn ook ernstige mediadekking en bemoeilik die taak van joernaliste as hulle oor belangrike nuusgebeure verslag moet doen.
↑ Leonhardt, David; Thompson, Stuart A. (23 Junie 2017). "Trump's Lies". New York Times. Besoek op 23 Junie 2017.
↑ 2,0 2,1 2,2 Hunt, Elle (December 17, 2016). "What is fake news? How to spot it and what you can do to stop it". The Guardian. Besoek op January 15, 2017.
↑ Carlos Merlo (2017), "Millonario negocio FAKE NEWS", Univision Noticias, http://www.univision.com/noticias/america-latina/el-millonario-negocio-detras-de-los-sitios-de-fake-news-en-mexico
↑ Woolf, Nicky (11 November 2016). "How to solve Facebook's fake news problem: experts pitch their ideas". The Guardian. Besoek op 15 Januarie 2017.
↑ “Fake news busters (in en-US)”. 2017-09-14.
↑ Callan, Paul. "Sue over fake news? Not so fast". CNN. Besoek op January 15, 2017.
Ontsluit van "https://af.wikipedia.org/w/index.php?title=Fopnuus&oldid=1797741"
Die bladsy is laas op 9 September 2018 om 09:37 bygewerk.